
DR.30.11.2020 35 

  
 Sekarang kita lihat banyak lagi kes yang melibatkan personaliti-personaliti yang 
juga merupakan wakil rakyat sedang dibicarakan di mahkamah dan kita juga lihat bahawa 
ada juga hakim-hakim yang dihadapkan kepada Lembaga Disiplin dan sebagainya 
seperti seorang hakim Mahkamah Rayuan, Yang Arif Hamid Sultan yang juga telah 
dihadapkan ke Lembaga Disiplin kerana membuat pendedahan-pendedahan yang 
mengejutkan tentang keputusan-keputusan yang melibatkan mendiang Ahli Parlimen 
Bukit Gelugor iaitu Yang Berhormat Karpal Singh. 

 Saya juga ingin menarik perhatian tentang pengurangan bajet Butiran 030800 
– Institut Latihan Kehakiman dan Perundangan (ILKAP). Saya persoalkan kenapakah 
pengurangan daripada RM11 juta kepada RM10 juta sahaja dan juga Suruhanjaya 
Pelantikan Kehakiman daripada RM2.6 juta kepada RM2.5 juta. 

 Tuan Pengerusi, perkara-perkara yang melibatkan pengurusan kehakiman dan 
perundangan adalah begitu penting.  Tadi Yang Berhormat Padang Rengas telah 
mengatakan bahawa perbicaraan-perbicaraan kes-kes penting yang melibatkan Yang 
Berhormat Pekan, Yang Berhormat Bagan Datuk, Yang Berhormat Baling semuanya 
merupakan backbenchers daripada Perikatan Nasional. Saya tidak mahu hakim-hakim 
merasa risau tentang keselamatan mereka.  Keselamatan hakim-hakim negara ini tidak 
boleh dikompromi. 

 So, saya merayu supaya Menteri-menteri yang terlibat terutamanya melibatkan 
pengurusan kehakiman dan perundangan memberi perhatian kepada perkara-perkara 
yang telah saya bangkitkan dan saya minta supaya penjelasan-penjelasan diberikan 
kenapakah peruntukan-peruntukan kewangan mengenai perkara-perkara ini 
dikurangkan.   

 Saya juga ingin menyentuh tentang Butiran 020400 - Angkatan Pertahanan 
Awam Malaysia (APM).  Kenapakah terdapat pengurangan daripada RM157 juta ke 
RM154 juta?  Angkatan Pertahanan Awam memainkan tugas yang penting terutamanya 
semasa musim COVID-19 dan juga semasa musim tengkujuh, membantu kita dalam 
kerja-kerja kecemasan.  

So, memandangkan masa tidak mencukupi, Tuan Pengerusi telah benarkan 
saya mematuhi arahan Tuan Pengerusi tetapi pada masa yang sama, Tuan Pengerusi, 
saya merayu supaya masa tambahan diberikan kerana walaupun ia musim COVID-19, 
kita sebagai Ahli-ahli Parlimen mematuhi arahan-arahan yang diberikan bukanlah seperti 
Yang Berhormat Bera, kita lihat ada gambar yang tular dalam laman sosial... 

Tuan Pengerusi [Dato' Mohd Rashid Hasnon]: Masa sudah tamat sudah, 
Yang Berhormat Jelutong. 

Tuan Sanisvara Nethaji Rayer a/l Rajaji [Jelutong]: ...Beliau sedang makan 
dan sebagainya dan tidak mematuhi... 

Dato’ Haji Salim Sharif [Jempol]:  Cukup, cukup. 

Tuan Pengerusi [Dato' Mohd Rashid Hasnon]:  Itu tidak ada dalam butiran.  
Terima kasih, terima kasih, Yang Berhormat Jelutong. 

Tuan Sanisvara Nethaji Rayer a/l Rajaji [Jelutong]:  ...Jadi bila kita mematuhi, 
saya berharap Tuan Pengerusi akan juga memberi kita kelonggaran, kita mematuhi.  
Pada hari Khamis yang lalu, kita telah menjalani satu lagi ujian COVID-19.. 

Datuk Mohamad bin Alamin [Kimanis]:  Masa, masa sudah habis, Yang 
Berhormat Jelutong, masa sudah habis. 

Tuan Pengerusi [Dato' Mohd Rashid Hasnon]:  Masa sudah habis sudah, 
Yang Berhormat. 

Tuan Sanisvara Nethaji Rayer a/l Rajaji [Jelutong]:  Tuan Pengerusi, 
bolehkah saya minta supaya kelonggaran diberikan kepada Ahli-Ahli Yang Berhormat 
yang lain... 

Dato’ Haji Salim Sharif [Jempol]:  Sudah tidak ada longgar, lain semua ketat.  
Semua sudah ketat. 

Tuan Sanisvara Nethaji Rayer a/l Rajaji [Jelutong]:  Untuk teruskan juga 
perbahasan. 

Tuan Pengerusi [Dato' Mohd Rashid Hasnon]:  Saya sudah bagi sudah ruang 
yang secukupnya.  Baik, terima kasih.  Terima kasih, Yang Berhormat Jelutong.  
Sekarang saya jemput terakhir Yang Berhormat Parit, 5 minit. 

 



Sekarang kita lihat banyak lagi kes yang melibatkan personaliti-personaliti yang juga merupakan wakil rakyat sedang dibicarakan di mahkamah dan kita juga lihat bahawa ada juga hakim-hakim yang dihadapkan kepada Lembaga Disiplin dan sebagainya seperti seorang hakim Mahkamah Rayuan, Yang Arif Hamid Sultan yang juga telah dihadapkan ke Lembaga Disiplin kerana membuat pendedahan-pendedahan yang mengejutkan tentang keputusan-keputusan yang melibatkan mendiang Ahli Parlimen Bukit Gelugor iaitu Yang Berhormat Karpal Singh. Saya juga ingin menarik perhatian tentang pengurangan bajet Butiran 030800 - Institut Latihan Kehakiman dan Perundangan (ILKAP). Saya persoalkan kenapakah pengurangan daripada RM11 juta kepada RM10 juta sahaja dan juga Suruhanjaya Pelantikan Kehakiman daripada RM2.6 juta kepada RM2.5 juta. Tuan Pengerusi, perkara-perkara yang melibatkan pengurusan kehakiman dan perundangan adalah begitu penting. Tadi Yang Berhormat Padang Rengas telah mengatakan bahawa perbicaraan-perbicaraan kes-kes penting yang melibatkan Yang Berhormat Pekan, Yang Berhormat Bagan Datuk, Yang Berhormat Baling semuanya merupakan backbenchers daripada Perikatan Nasional. Saya tidak mahu hakim-hakim merasa risau tentang keselamatan mereka. Keselamatan hakim-hakim negara ini tidak boleh dikompromi. So, saya merayu supaya Menteri-menteri yang terlibat terutamanya melibatkan pengurusan kehakiman dan perundangan memberi perhatian kepada perkara-perkara yang telah saya bangkitkan dan saya minta supaya penjelasan-penjelasan diberikan kenapakah peruntukan-peruntukan kewangan mengenai perkara-perkara ini dikurangkan. Saya juga ingin menyentuh tentang Butiran 020400- Angkatan Pertahanan Awam Malaysia (APM). Kenapakah terdapat pengurangan daripada RM157 juta ke RM154 juta? Angkatan Pertahanan Awam memainkan tugas yang penting terutamanya semasa musim COVID-19 dan juga semasa musim tengkujuh, membantu kita dalam kerja-kerja kecemasan. So, memandangkan masa tidak mencukupi, Tuan Pengerusi telah benarkan saya mematuhi arahan Tuan Pengerusi tetapi pada masa yang sama, Tuan Pengerusi, saya merayu supaya masa tambahan diberikan kerana walaupun ia musim COVID-19, kita sebagai Ahli-ahli Parlimen mematuhi arahan-arahan yang diberikan bukanlah seperti Yang Berhormat Bera, kita lihat ada gambar yang tular dalam laman sosial... Tuan Pengerusi [Dato' Mohd Rashid Hasnon]: Masa sudah tamat sudah, Yang Berhormat Jelutong. Tuan Sanisvara Nethaji Rayer a/l Rajaji [Jelutong]: ...Beliau sedang makan dan sebagainya dan tidak mematuhi... Dato' Haji Salim Sharif [Jempol]: Cukup, cukup. Tuan Pengerusi [Dato' Mohd Rashid Hasnon]: Itu tidak ada dalam butiran. Terima kasih, terima kasih, Yang Berhormat Jelutong. Tuan Sanisvara Nethaji Rayer a/l Rajaji [Jelutong]: ...Jadi bila kita mematuhi, saya berharap Tuan Pengerusi akan juga memberi kita kelonggaran, kita mematuhi. Pada hari Khamis yang lalu, kita telah menjalani satu lagi ujian COVID-19.. Datuk Mohamad bin Alamin [Kimanis]: Masa, masa sudah habis, Yang Berhormat Jelutong, masa sudah habis. Tuan Pengerusi [Dato' Mohd Rashid Hasnon]: Masa sudah habis sudah, Yang Berhormat. Tuan Sanisvara Nethaji Rayer a/l Rajaji [Jelutong]: Tuan Pengerusi, bolehkah saya minta supaya kelonggaran diberikan kepada Ahli-Ahli Yang Berhormat yang lain... Dato' Haji Salim Sharif [Jempol]: Sudah tidak ada longgar, lain semua ketat. Semua sudah ketat. Tuan Sanisvara Nethaji Rayer a/l Rajaji [Jelutong]: Untuk teruskan juga perbahasan. Tuan Pengerusi [Dato' Mohd Rashid Hasnon]: Saya sudah bagi sudah ruang yang secukupnya. Baik, terima kasih. Terima kasih, Yang Berhormat Jelutong. Sekarang saya jemput terakhir Yang Berhormat Parit, 5 minit.